**OBRAZLOŽENJE REBALANSA II**

**JAVNE USTANOVE U KULTURI DUBROVAČKE LJETNE IGRE**

Usvojeni rebalans I prihoda i rashoda JUK Dubrovačke ljetne igre za 2021. godinu iznosi

13.966.400 kn , a rebalans II iznosi 14.553.300 kn , što je povećanje za 4,20 %.

Prihodi i troškovi **Redovne djelatnosti** povećani su u odnosu na rebalans I za 65.00 kn zbog planiranog povećanja ostalih rashoda za zaposlene ( isplata božićnica i pomoći zbog smrti roditelja), povećani su rashodi za materijal i energiju i rashodi za usluge, a smanjeni su rashodi za plaće (zbog isplate naknade plaće preko HZZO-a) kao i naknade troškova osobama izvan radnog odnosa.

**Programski troškovi :**

**Troškovi 72. Dubrovačkih ljetnih igara**

Troškovi 72. Dubrovačkih ljetnih igara povećani su u odnosu na rebalans I za 40.500 kn.

U trenutku izrade rebalansa I nisu bili poznati troškovi pripreme za 73. Dubrovačke ljetne igre, slijedili su pobliži dogovori za program kao i izrada scenarija i glazbe za buduća događanja kao i vizualnog identiteta za naredne Igre tako da su povećani rashodi za usluge.

**Troškovi Posebnih programa** povećani su ovim rebalansom u odnosu na prethodni za 33.600 kn . Programi predviđeni u ljetnikovcu Bunić-Kaboga djelomično su održani prije festivalske sezone, a u tijeku je održavanje niz edukativno-kreativnih radionica namijenjenih prvenstveno djeci i mladima, održalo se gostovanje Teatra Poco Loco , tradicionalna serija događanja Božić u Kabogi , radionica Ben Cain-a u suradnji s umjetničkom školom, čitanje priča za djecu. Ukoliko epidemiološke mjere budu dozvoljavale trebalo bi se održati glazbeno-scensko djelo, u protivnom slučaju bit će održano

naredne sezone.

Kao i svih dosadašnjih godina na raspolaganju smo kao tehnička podrška svim događanjima u Gradu.

**Troškovi Dubrovačkog zimskog festivala** u prethodnom rebalansu iznosili su 370.000 kn, a ovim rebalansom iznose 847.000 kn što je povećanje za 477.000 kn.

Grad je osigurao dodatnih 70.000 kn, a ostatak TZ grada i sponzori. Zbog epidemiološke situacije i vremenskih uvjeta izvjesno je da nećemo biti u mogućnosti ostvariti predviđeni program te se zbog toga predlažu i dogovaraju novi sadržaji .

Troškovi programa **Port of dreamers**, smanjeni su ovim rebalansom za 25.100 kn. Ovaj program većim dijelom financiran je sredstvima fonda Kreativne Europe, dijelom sredstvima Ministarstva kulture i medija i vlastitim sredstvima.

U okviru ovog programa izvedene su tri predstave, jedna u organizaciji Dubrovačkih ljetnih igara kao nositelja projekta , te po jedna u organizaciji partnera Slovenskog narodnog gledališća Maribor i Kulturanove iz Novog Sada. Projekt je započeo 2018. godine i trebao trajati do 2020., zbog općepoznatih razloga produžen je za jednu godinu i uspješno okončan ove sezone.

Troškovi programa **Synergy**  ovim rebalansom su smanjeni za 4.100 kn ( manje se potrošilo za službena putovanja).

Projektom se želi potaknuti skladanje novih djela klasične glazbe inspiriranih lokalnom baštinom zemalja partnera projekta te umrežiti mlade glazbenike , skladatelje i organizacije koje se bave klasičnom glazbom na Zapadnom Balkanu.

Nositelj projekta je Fondacija Don Branko Sbutega iz Crne Gore i financira 80 % projekta, a Dubrovačke ljetne igre sudjeluju sa dijelom plaće zaposlenika financiranom iz proračuna Grada Dubrovnika.

Rebalansom II udovoljeno je zakonskim odredbama o uravnoteženosti prihoda i rashoda

proračuna JUK Dubrovačke ljetne igre te su osigurana sredstva za podmirenje svih rashoda.

Dubrovnik, 16.12.2021.

Opunomoćenica ravnateljice:

Paulina Njirić

Prilog: tablica rebalansa I i rebalansa II za 2021. godinu